25000 cuvinte înregistrate (80000 propuse) surse sonore ciocane de gheață sticlă, oglinzi și bule antișoc video home Eseu asupra unei anumite multiplicităţi „Din moment ce fiecare dintre noi eram mai mulţi, eram deja o mulţime” Dincolo de reprezentare Sunt numeroase motive pentru care cercetarea artistică a mers şi trebuie să meargă dincolo de reprezentare. În primul rând, reprezentarea este estetică, se supune unei astfel de judecăţi, chiar dacă prin conţinutul ei nu caută în mod voit frumosul. Or, considerând arta o scoatere-în-faţă-a-realului, deci o cercetare a acestuia, conştientizăm că reprezentarea, necontând forţa şi mesajul ei, nu poate trece dincolo de estetic. Dacă reprezentarea este estetică, realul nu. Cu toate că acesta din urmă poate fi analizat şi din punct de vedere estetic, faptul-de-a-fi al acestuia, calitatea reică, prezenţa, fac o astfel de abordare să fie lipsită de sens, cu atât mai mult cu cât sensul său este dezestetizant şi demitificator. E interesant cum pictura abstractă, apărută ca o manifestare iconoclastă în raport cu reprezentarea figurativă, academică sau nu, teoretizată drept anti-reprezentare, finalul reprezentării şi naşterea unei noi arte (voit transcedentale, absolute) – o cortină trasă peste întreaga tradiţie a reprezentării, cum se întâmplă cu pătratele lui Malevich – ajunge să fie într-un timp nu foarte lung nu anti-imaginea dorită, ci un obiect estetic, o reprezentare abstractă frumoasă (după cum prevedea Zwingli: „pereţii albi sunt frumoşi”). Necontând procesul din spate, metoda şi conceptul, voinţa transcedentală a modernismului eşua într-un estetism utopic ce pierduse în scurt timp realul pe care părea că-l descoperise, devenind o pură plăcere vizuală şi atât, după cum scria Camus în 1942. Tot Camus completa cu următoarele: „Vreau să-mi descătuşez universul de fantome şi să-l populez numai cu adevărurile cărnii, a căror prezenţă nu o pot nega.” Vorbim de transgresare întru real, de o tranziţie de la transcendenţă la imanenţă – la prezenţă şi scoatere-în-faţă. Un al doilea aspect ţine de modul în care funcţionează reprezentarea. Aceasta se bazează pe seturi binare clasice: formă/conţinut, idee/obiect etc. Privind o reprezentare-operă-de-artă ne vom întreba care-i este însemnătatea, ideea, şi astfel vom predetermina arta, vom crea o ruptură între obiect-conţinut şi semnificaţia operei, aşteptându-ne ca aceasta să însemne ceva diferit de obiectul aflat în faţa noastră şi conţinutul acestuia. Reprezentarea dispare acolo unde începe realitatea. Realitatea nu poate fi reprezentată, ea este, poate fi tradusă, prin redistribuirea realului, şi trebuie prezentată. Aici întră în scenă paradoxurile ontologice ale artei contemporane, de la teatrul cruzimii la obiectele comune indiscernabile sau la happeninguri – printre multe altele. Ele nu sunt reprezentări pentru că sunt, iar faptul-de-a-fi prezentat drept artă e întreaga miză. Nu totul trebuie să fie comun, banal şi aşa mai departe. Hărţi şi cartografii Totul a pornit de la problema plecării. De la plecare şi Gara de Nord – locul unde totul se întâmplă. Lumea se întâlneşte acolo, lumea pleacă de acolo, la fel şi trenurile. Există extraordinar de multe conexiuni, legături şi schimburi. Oamenii sunt şi nu mai sunt, apoi devin, redevin şi tot aşa, dar semnalul de gară, de plecare, e constant – măcar în sonoritatea sa. Gara de Nord e mişcare continuă, flux de viaţă şi multiplicitate. Nu o poţi reprezenta. Pentru a-i scoate realul în faţă, trebuie să mergi dincolo de reprezentare. O poţi, în schimb, cerceta, iar asta se face printr-o intervenţie. Intervii în sociosul ei ca element extrasistemic. Eşti acolo pentru a culege date, nu faci parte din viaţa ei. Trebuie s-o descoperi şi cartografiezi. „Topografia” este aceea a vieţii, iar viaţa e formată din schimburi şi conexiuni - informaţie în continuă mişcare. Trăim într-o lume interioară şi o lume exterioară, astfel încât cartografierea, cât şi harta rezultată, trebuie să ţină seama de treburile astea. Ajungem la paramentrii stabiliţi: ziar, roşu, despărţire. Altfel spus: text şi interioritate, imagine şi exterioritate, afect funcţionând ca bordering, ca mişcare şi redefinire constantă. Datele pe care le obţii nu-ţi oferă harta, harta trebuie creată. Datele sunt traduse în alt limbaj, într-un limbaj care le conţine pe toate – un conglomerat de experienţe şi mişcare derulate la nesfârşit, creând cadrul sau contextul (nefiind vorba de mărginire) hărţii pe cale de apariţie. Harta apare apoi, cel puţin într-un sens. Hartă, în sens clasic, este reprezentarea grafică plană a unei suprafeţe, care pe baza unui cod, a unei legende, foloseşte semne pentru a denota realitatea. Harta este reprezentare în măsura în care re-prezintă, printr-un cod, o anumită parte a realităţii, dar nu funcţionează ca o reprezentare. Aceasta din urmă, bazată la rândul ei pe imitaţie, deci pe repetiţie, e percepută prin contemplare, iar înţelesul său merge dincolo de formă şi conţinut, după cum am vorbit la început. Harta în schimb, în măsura în care funcţionează ca o hartă – adică are scopul acesta şi nu e prezentată drept reprezentarea unei reprezentări – nu este contemplată, ci citită prin decodificarea semnelor convenţionale, ca pe un material obiectiv pus la dispoziţie celui interesat (asemenea unei diagrame obţinute în urma unei electrocardiograme, o reprezentare care nu funcţionează ca o reprezentare, ci ca o înşiruire obiectivă de date empirice). Noi am căutat să culegem date în legătură cu viaţa interioară şi exterioară a Gării de Nord pe care să le traducem într-un limbaj. Am plecat de la ideea de hartă. Astfel, am cartografiat zona de interes. Datele sunt deopotrivă subiective şi obiective. Subiective pentru că au fost culese de noi individual, iar totul – de la viteza de deplasare şi concentraţia acordată evenimentelor, până la marcarea (însemnarea) evenimentului – a depins de voinţa subiectivă a fiecăruia dintre noi din acele momente, iar obiectiv din pricina modalităţii de culegere şi realizare, cât şi a naturii parametrilor aleşi. Într-un sens, putem spune că avem viaţa Gării de Nord, avem experienţa noastră în viaţa Gării de Nord şi experienţa noastră observând viaţa Gării de Nord, în harta realizată – dar asta e relevant doar la nivelul metodei. Astfel, vom crea o hartă a Gării de Nord, o hartă care să nu fie reprezentare, să nu fie imagine (reprezentare a unei reprezentări), simbol sau sistem de semne care să denote realitatea geografică a Gării. Reprezentarea imită şi repetă imperfect, ratează însăşi viaţa (diferenţa), conexiunile şi schimburile care ne interesau pe noi. Practic, avem o hartă care nu-i nici harta unei realităţi geografice nici reprezentare a unei astfel de hărţi. Avem o reconfigurare şi redistribuire a realului Gării de Nord într-un limbaj sonor, prezentat într-o instalaţie acustică –rezultat menit să ofere o experienţă, posibilitatea unui fel de experienţă, după cum vom vedea. Cadrul creat de instalaţie este unul deschis. Miza a fost să traducem cele trei coordonate, fiecare având la bază un limbaj propriu, într-un limbaj diferit de fiecare dintre ele – l-am ales pe cel sonor. Ne-am jucat astfel cu problema redistribuirii realului şi am ajuns în final să avem o hartă a Gării de Nord care nu-i nici harta Gării de Nord, nici reprezentarea unei hărţi a Gării de Nord. Avem o hartă deschisă, harta noastră a Gării de Nord, care devine harta fiecăruia dintre participanţii care experimentează instalaţia, care intră în jocul ei – în acest sens, harta creează în mod activ terenul cartografiat / pe care-l cartografiază, funcţionând rizomatic. O hartă vie, care fiinţează, aflată în continuă mişcare şi (re)definire – la fel ca individul, fiecare pas prin instalaţie modificând realitatea proprie. Putem vorbi de mai multe diferenţe între o hartă obişnuită şi harta noastră. În primul rând, o hartă este un instrument politic şi un document cu valenţe legale. Ea este imuabilă – după cum garantează Constituţia –, iar scopul său este acela de a trasa, izola şi separa (sau delimita, precum rama unui tablou sau contextul unui eveniment – deci o încadrare) – graniţele sunt, în consecinţă, esenţiale. În sens temporal, ea este aceeaşi pentru eternitate, sau altfel spus, până când nu va fi schimbată prin jocuri politice transpuse legal. Într-un fel asemănător se prezintă şi harta noastră. Ea este non-finită din punct de vedere temporal, poate fi derulată la nesfârşit. Doar că nu prezintă graniţe imuabile în timp, acestea nici măcar nu există, fiind o hartă deschisă – vie şi mereu schimbătoare –, ci îşi prezintă propria idee de realitate la nesfârşit, aşa încât nedeterminarea temporală devine total diferită. Astfel, în opoziţie cu o harta statală avem o idee de hartă care va fi trăită, locuită şi în care vor lua naştere hărţi individuale, noi mişcări de deteritorializare şi reteritorializare generate de contactul dintre individul-de-atunci şi realul instalaţiei. Gara individului multiplu Fiecare parametru are propria sa melodie regăsită în mai multe variante. Vorbim, la fel ca în cazul indivizilor, de unităţi multiple în sine – după cum am încercat să arătăm prin transpunerea în fapt a conceptului respectiv. Sursele de sunet sunt răspândite cu tâlc prin încăpere. Cel care participă în jocul instalaţiei se va plimba. Cu fiecare pas făcut sunetele percepute de el se schimbă, astfel harta se schimbă, la fel şi individul. Posibilităţile sunt infinite. Relaţia este una bazată pe schimburi, pe cartografii personale, sensibile, pe deteritorializări şi reteritorializări. Individul este o unitate multiplă în sine, harta asemenea, prin concursul celui dintâi. Experienţa oferită este deosebit de interesantă, harta funcţionează rizomatic, non-ierarhic - un joc al libertăţii de mişcare, al libertăţii. Abstractul devine aproape palpabil, este prezent, întreaga încăpere e umplută de sunet, sunet care se va modela odată cu fiecare pas făcut. Dar ce este o semnătură? N-aş putea răspunde prea bine ori clar. Mă gândesc că semnătura e un fel de autentificare, o parolă master care să le deschidă pe toate. Doar că-i lipseşte obiectivitatea acesteia din urmă. Semnătura e semnul realizat manual prin care te reprezinţi – cel puţin asta se doreşte a fi. Dar cum te poţi reprezenta mereu în acelaşi fel când nu mai eşti tu, când-nu-mai-eşti-tocmai-tu? Mă gândesc la semnătură ca la funcţia autorului. Autorul are o funcţie, chiar dacă realitatea spune altceva şi chiar baza sa epistemologică a fost dizolvată. N-are rost să trecem în revistă istoria şi manifestarea acestei idei, e de-ajuns să las aici începutul lui Mille plateaux, volumul al doilea din Capitalism şi schizofrenie – carte scrisă la patru mâini de Deleuze şi Guattari (şi multiple subiectivităţi, incorporând astfel ambele probleme, autorul şi individul) pe care l-am folosit drept motto al acestui eseu: “Noi doi am scris Anti-Oedip împreună. Din moment ce fiecare dintre noi eram mai mulţi, eram deja o mulţime(…) De ce ne-am păstrat numele? Din obişnuinţă, din pură obişnuinţă (…) Să atingi nu punctul în care nu mai spui eu, ci punctul în care nu mai are importanţă dacă spui eu.” Funcţia autorului are valenţe preponderent legale, la fel şi semnătura. Dacă prima are o oarecare libertate de joc, celei din urmă îi lipseşte cu desăvârşire. Semnătura e specifică unei viziuni asupra omului ca subiectivitate unică şi imuabilă. La fel se întâmplă şi cu numele, care-ţi este dat pentru eternitate, cu toate că-l poţi schimba legal, şi care ar trebui să te reprezinte de când te naşti până când mori. Aceeaşi viziune – un om, ceva singular şi unic, în sensul de uniform şi neschimbător, ceva liniar şi determinat. Or, lucrurile nu stau aşa. E vorba de depăşirea unei viziuni asupra subiectivităţii printr-o schimbare de subiectivitate, lucru care s-a întâmplat. E greu de spus care a venit primul, e greu de spus când are loc un eveniment sau nu (mai ’68 n-a avut loc, vorba clasicului). Reprezentarea este încă o dată esenţială demersului nostru. Dacă ne gândim la reprezentarea în artă, aceasta are rolul de-a ne reasigura viziunea asupra propriei subiectivităţi (atât interioare cât şi exterioare). Depăşirea reprezentării este corelată cu acceptarea subiectivităţii multiple, schimbătoare. Multă lume acceptă schimbarea semnăturii, dar e general consimţit că odată ajuns la maturitate lucrurile să fie clare, mâna să se mişte sigură pe hârtie, să te reprezinţi cu uşurinţă şi eleganţă – ăla eşti tu până mori. Dar tu de la 20 ani nu eşti tu de la 25, şi aşa mai departe. Semnătura e o convenţie care instinctiv e tratată pragmatic. Dacă trebuie să semnezi 50 de hârtii pe zi şi nu eşti un grafoman narcisist, semnătura se va eficientiza, va fi scurtă şi rapidă. Dacă vei fi chemat la bancă pentru ceva de rutină dar care necesită semnătura ta, iar lucrurile se petrec la câţiva ani de la data începerii colaborării cu ei, ţi se va spune că semnătura trebuie să coincidă cu cea de atunci, pe care ţi-o arată, iar tu iei în mâna tremurândă stiloul şi ştii că nu vei putea niciodată reproduce lucrarea aia, să te reprezinţi pe tine de atunci fiind acum. Aceasta este Instituţia Semnăturii. Rezultatul e că astfel vei fi şi nu vei fi tu – din punct de vedere legal -, în timp ce eşti. Soluţia stă fără îndoială în tehnologie. BD Fotografii Fotografiile sonore sunt următorul pas în cercetarea noastră post-reprezentaţionalistă. Imaginea este transformată în sunet, sunet care are în spate o idee. „Pozăm” cu grijă prin oraş sau aiurea. Am selectat fie sunete concrete din zona fotografiată, fie imagini-sunet deja înregistrate. Nu în ultimul rând, am explorat şi varianta meta a experimentului în care sunetul acustic devine imagine - fotografie sonoră. Din datele obţinute, alese, extragem durata sunetului, asemenea timpului de expunere al unei fotografii. Urmează apoi compoziţia: sunetele sunt suprapuse şi redate concomitent - imagine este percepută instant, dintr-o singură privire, nu este un text citit de la stânga la dreapta -, astfel fotografia este creată. Sisif Există o oarecare prăpastie între ideea filosofică de Sisif şi experienţa lui Sisif. Primul caz este cel pe care l-am cercetat întâi, cu deosebită curiozitate şi interes încă din liceu. Un discurs foarte interesant în legătură cu Sisif, logica absurdului şi situaţia omului postumanist mi s-a format de-a lungul anilor. Rezolvarea filosofică a problemei Sisif este simplă de conştientizat şi acceptat. În plan mai profan, după un secol XX în care un nou tip de regim sclavagist a fost reinstaurat în Europa de Est, poate părea destul de periculos să vezi într-un om supus voinţei totale a zeilor-tirani, suspus unei repetiţii continue şi fără sens, o expresie a maximei libertăţi individuale. Sisif este un muncitor într-o fabrică comunistă. Zilnic face aceeaşi operaţiune, ajutând la realizarea unor piese industriale care nu vor fi nicicând folosite, ci retopite pentru a se relua circuitul. Sisif este conştient de sine, dar conştienţa nu este totul. Sisif este fericit. Este fericit pentru că este liber. Experienţa lui Sisif, a-l trăi pe Sisif, e întreaga miză, cea care o depăşeşte cu mult pe cea filosofică. Desigur, nu ştiu daca a doua ar fi fost posibilă fără lectura dintâi. Am trecut prin asta şi trec destul de des – există viaţă în logica absurdului. Am conştientizat lucrul ăsta după ce m-am angajat. Există câteva momente esenţiale în viaţa ta, care survin zilnic şi-ţi vorbesc despre diferenţă şi repetiţie. Într-adevăr, repetiţia şi diferenţa sunt concepte esenţiale. Faci acelaşi drum, mergi la acelaşi loc de muncă, treci prin aceleaşi locuri şi efectuezi aceleaşi sarcini. În esenţă, fiecare zi se repetă. În practică, lucrurile întotdeauna sunt diferite. Dar nu este atât de simplu, diferenţa pe care-o căutăm e cu totul alta. Timpul în care Sisif rostogoleşte bolovanul este un timp mort. El nu există, chiar dacă are loc. Singurul timp care există este cel în care urmează să-şi ia sarcina de la capăt – o scurtă porţiune din drum. Mergând vara trecută spre casă după o lungă zi la serviciu am remarcat starea asta de fapt. Ieşisem dintr-un timp mort, mergeam şi eram conştient de asta. Urma să reintru într-un timp mort în momentul în care voi fi intrat pe uşa casei. Porţiunea de drum, de între şi bordering, cea care e cu adevărat repetiţie în forma sa cea mai fidelă (acelaşi drum, loc, traseu etc) se constituie într-un maximum de diferenţă, în viaţa şi libertatea depline. Nu trebuie să se întâmple zilnic, uneori timpul mort acaparează tot. Sisif (fotografia) asta arată. E compusă din aceste momente esenţiale, pe care le-am identificat în ultimul an. Orice schimbare de parametru (locuinţă sau loc de muncă) va duce la ruperea sistemului, dar sunt încrezător că acesta se recreează constant, fiind nevoie doar de conştienţă (lucru valabil pentru fiecare dintre noi). Astfel, mai întâi avem drumul pe care-l fac fie că merg la librărie (unde lucrez), fie la facultate. Acesta implică traversarea bulevardului Magherul. Semaforul de acolo mă fascinează de multă vreme. El ţine foarte mult roşu pentru pietoni. Iarna, când pleci la 8 dimineaţa pe minus 15 grade semaforul reprezintă o tortură deosebită. Când se face verde, trebuie să te grăbeşti întrucât rămâne astfel doar vreo 10-15 secunde. Lucrurile astea au încetat să mă afecteze în vreun fel, ele sunt exterioare, pe când experienţa e interioară. Avem astfel sunetul aşteptării la semafor în cele trei momente ale zilei în care îl traversez: dimineaţa, prânz şi seara. Mai avem alte imagini în fotografie. Căci drumul nu este totul. Mai sunt momente de revelaţie sisifică. Eu le-am remarcat pe următoarele: când te trezeşti şi pui de cafea – aşteptarea bolborosirii de final a cafetierie; când dai drumul la apa robinetului să te bărbiereşti – un moment delicat, te priveşti în oglindă şi în scurt timp te vei metamorfoza. Sisif înseamnă să-ţi iei răgazul să gândeşti în timp ce eşti conştient de asta. Repetiţia este diferenţă fără concept Un joc pus în legătură cu întrega cercetare din acest proiect. Titlul împrumută o scurtă definiţie a lui Deleuze. Scanarea unei cărţi în vederea vânzării sale este repetiţie pură. Eu am înzestrat-o cu un concept atunci când am înregistrat sunetul respectiv în timp ce cumpăram, total întâmplător – ideea mi-a venit pe loc –, un volum de texte din cadrul celui de-al treilea congres al Partidului Muncitoresc Român, găsit într-un anticariat. Ilustraţie.1 Poză dintr-o carte „Ideea de frumos este de fapt o idee de despărţire. Ea este o idee la plecare. Forma genuină a frumosului nu poate fi găsită în Bucureşti, [decât] în Gara de Nord când pleacă trenurile. Altunde unde am găsit-o genuin? În conserve?”[1] Ilustraţie.2 Salutaţie salutatie Eseu I Expoziţia de faţă e în primul rând o plecare. Mai ales, o plecare dinspre a semnifica spre a fi. Într-un moment în care procesul de comunicare atinge probabil punctul cel mai înalt pe care îl va ocupa vreodată în societatea umană, panta descendentă se zăreşte deja de cealaltă parte a piscului. S-a dezvoltat mai recent, sau într-un trecut mai îndepărtat o întreagă mitologie în jurul acestui proces şi mai ales în jurul obiectului lui: informaţia. Generaţia din care fac parte se manifestă în mijlocul unor posibilităţi de comunicare extrem de extinse, calitatea şi cantitatea informaţiei atingând cote fără precedent. Manipulăm zilnic mase enorme de date şi ne săturăm/saturăm creierele cu frânturile pe care le extragem din ele. Rezultatul e demitizarea informaţiei şi implicit a procesului prin care e manipulată. Nu mai credem într-un posibil adevăr ce ar putea fi comunicat ci într-o posibilă realitate ca spaţiu de locuit. Astfel acţiunile noastre nu se mai propun atât spre a fi descifrate, citite, înţelese cât mai ales spre a fi pur şi simplu experimentate. Trăim cu conştiinţa relativităţii inerente actului de comunicare şi cu un zâmbet ironic spre certitudinile convenţionale. Ca urmare ne chestionăm, remodelăm şi re-prezentăm realul. În măsura în care e un proces de comunicare expoziţia nostră are nevoie de interlocutori. În măsura în care e o realitate în sine (sigur, o realitate ce funcţionează pe muchia unei alte convenţii decât cea pe baza căreia îmi definesc realul cotidian) are nevoie de locuitori. Ilustraţie.3 Gară Plecarea e actul esenţial ce generează dezechilibrul. Tendinţa de a se depărta de sine însuşi e responsabilă pentru producerea mişcării, dorinţa continuă de a pleca dinspre sine. Eroarea e teama de existenţa unei direcţii mai bune. Ea e responsabilă pentru disconfortul necesar plecării. E un soi de motoraş interior al lui a fi. Eseu II home mitul ambulanţei există încă în contemporaneitate o serie de pandemii cărora progresul (ca să folosesc un cuvânt iubit deopotrivă înainte şi după diverse revoluţii a căror identificare nici că mai contează) n-a reuşit să le pună capăt. sau care sunt alimentate tocmai de acest progres. speranţa în redarea nevătămării, în posibilitatea reîntoarcerii la o presupusă puritate iniţială, într-o mântuire (indiferent că ea are loc în spaţiul aici-ului sau că presupune un dincolo), într-o Salvare – o înţeleg ca pe un astfel de fenomen. în final nimic altceva decât visul posibilităţii transgresării axei temporale, al întoarcerii înaintea momentului impactului. 1. penar pacientul care sună la 112 o face ca să ceară o radieră. ca să i se ofere un el de dinainte de. altfel spus „ştergeţi, vă rog, până ieri seară când mă uitam la televizor şi nu aveam nimic”. şi halatul medicului promite să înălbească, să şteargă din istoriile personale tot ce s-a întâmplat de la instaurarea anormalităţii. pe mine mie redă-mă privind la televizor nevătămat. sigur perspectiva medicilor e alta (deşi... până la urmă ce-i cu halatul ăla alb?), dar noi suntem ăia bolnavi. şi vrem radiere. pentru că trăim într-o economie de piaţă sănătoasă, inclusiv în domeniul radierelor există concurenţă. şi dacă e să dăm crezare zvonurilor - cel puţin din punct de vedere financiar (şi ce punct de vedere mai bun poate exista într-o economie de piaţă sănătoasă?) – doamnele şi domnii în alb sunt surclasaţi de domnii în fir de aur, diamantuţe şi cruciuliţe din pietre preţioase. radierele lor au avantajul că şterg pentru toată eternitatea. sau cel puţin aşa zice reclama. mă rog, fiecare cu penarul lui. nu mă bag eu între radierele altora. dar aş arunca o privire spre una dintre ştersăturile devenite spot publicitar pentru domnii cu cruciuliţe. ei înălbesc (şi sunt departe de a fi singurii) foile conştiinţei colective pe care e înscris traumatizantul trecut totalitar. ipostaza de fostă victimă îi pune într-o poziţie privilegiată pentru realizarea acestui gest (deşi circulă zvonul că arhivele bine păzite ar conţine niscai informaţii compromiţătoare). aici sunt două probleme. în primul rând un sistem politic, vrând-nevrând, e o structură ce implică întreaga comunitate. să fim serioşi, cei 20 de milioane de anti-comunişti români nu sunt decât 20 de milioane de comunişti care încă şterg de zor la paginile istoriei personale ce nu se potrivesc cu ideologia prezentă (de unde şi pasiunea pentru radiere). regimul lui ceauşescu de dinainte de 89 suntem fiecare dintre noi, cei care am tras măcar o gură de aer cât timp noul sistem nu îşi făcuse încă simţită prezenţa. dizidenţi sau nu, conştienţi sau nu, republica socialistă suntem noi toţi, în ciuda radierelor cu iz de magie şi misticism. inclusiv domnii cu cruciuliţe de diamantuţe. de altfel limbajul ne trădează. vedeţi bine că ne legitimăm tot prin victimele unor trecute revoluţii şi jertfele bravilor revoluţionari (şi ceauşescu o făcea), visăm în continuare la binele „poporului”, şi la un viitorul luminos ce se va arăta brusc de cupă colţ. acelaşi naţionalism îngust caracterizează orice discurs politic, aceeaşi intoleranţă faţă de alteritate. (că imposibil e declarat acum comunismul şi nu capitalismul, aşa cum se întâmpla odinioară, e doar o chestiune de nuanţă. odioasă e incapacitatea de a accepta alternativele.) a doua problemă 2. AŢNALUBMA ceea ce au înţeles cei de la 112 şi nu (prea) au înţeles prea-...-ii („...”- a se citi măriţ(i), fericiţ(i), etc) e că viitorul priveşte trecutul în oglinda retrovizoare. negarea sistematică a ideilor ce aparţin trecutului comunist, din perspectiva mea nu se vede decât ca un sistem pe care îmi e imposibil să-l deosebesc de ceea ce se întâmpla înainte de 89. mi-e indiferent tot acest joc de o parte şi de cealaltă a unor puncte bine stabilite, la fel de puţin chestionate. discursul se învârte în continuare în jurul ideii de români şi românitate. nu mă interesează. fac parte din grupuri în care naţionalitatea nu este nici pe departe criteriul cel mai important care ne identifică. am nevoie de structuri care să pună accentul pe apartenenţa la aceeaşi profesie, aceleaşi interese, aceleași aspirații, acelaşi background cultural (care nu mai ţine de mult strict de naţionalitate) etc. discursul se învârte în jurul promisiunii unui viitor luminos. nu mă interesează. fac parte din grupuri care gustă mai degrabă momentul prezent, care nu cred în fericirea absolută promisă în fiecare campanie şi în fiecare duminică. discursul utilizează frecvent ideile de bine şi rău, adevărat şi fals. nu mă interesează. fac parte din grupuri pentru care realul e mult mai nuanţat şi imposibil de tranşat în valori etice atât de clar definite. pentru noi valorile de bine şi de rău sunt date exclusiv de perspectivă şi nu putem să facem abstracţie de subiectivitatea (şi implicit parţialitatea) acesteia. discursul postulează valori imuabile. nu mă interesează. vreau să pot să râd de imnul naţional (o fi fost o poezioară ok, dar acum mai bine de un secol jumate. astăzi nu vreau să mă bat cu barbarii de tirani, vreau să discut cu ei la o bere), de steagul naţional, de cruciuliţele de diamante. fac parte din grupuri care cred că râsul e sănătos (mai ales politic). şi astea sunt doar câteva exemple enunţate cu piciorul pe acceleraţie. caut structurile politice care să reprezinte interesele acestor grupuri. în oglinda retrovizoare ideile băieţilor cu cruciuliţe nu sunt decât o reiterare a celor marcate de seceri şi ciocane. 3. exerciţiu de traducere miza pe exhibare, pe dezvelirea a ceea ce se susţine a fi intimitate supremă, agresarea spaţiului public cu adevăruri postulate ca nechestionabile, impunerea unei teorii proprii în programul educativ, fără posibilitatea alternativelor - o receptez ca pe o formă de pornografie. nu înţeleg de ce discursurile prea-...-ilor pot fi difuzate înainte de ora 12 noaptea şi fără semnul interzis sub optsprezece ani. din punctul în care mă aflu eu între industria ce vinde imaginea unei pretinse dezveliri a sufletului şi extazul ce o acompaniază şi cea care vinde pretinsa dezvelire a trupului şi extazul ce o acompaniază nu se vede prea mare diferenţă. poate pentru că dihotomiile de tipul trup/suflet s-au dizolvat şi ele undeva pe drumul (plin de ştersături şi de ştergeri în desfăşurare) ce ne-a adus până aici. (aş sugera domnilor cu cruciuliţe să stea cu ochii în patru ca nu cumva mai-marii industriei pornografice să-i dea în judecată pentru concurenţă neloială) 4. fabulă a fost odată un cocoşel. şi cocoşelul visa să cânte în pragul celui mai mare coteţ din ţară. şi pentru că era un cocoşel potent şi-a îndeplinit visul. peste 20 de ani: a fost iar un cocoşel. şi cocoşelul visa să cânte în pragul celui mai mare coteţ din ţară. şi pentru că era un cocoşel potent şi-a îndeplinit visul. 5. safety measures ştim cu toţii că în proximitatea casei poporului se ridică fabuloasa catedrală a mântuirii neamului. am şi eu o rugăminte. nu uitaţi să-i puneţi prezervativ. altfel întâlnirea între erectul falus al puterii şi gaura neagră a traumatizantului trecut totalitar poate naşte monştri. Vă propunem să locuiţi o hartă. E o hartă a plecării, a frumosului din Gara de Nord. Prin aceea că e o hartă ea semnifică. Pe de altă parte ea poate fi „locuită”, ea este. Vizualitatea semnelor prin care se exprimă este una dintre trăsăturile esenţiale ale hărţii. Şi una dintre laturile încercării pe care am făcut-o e tocmai ridicarea unui semn de întrebare la adresa acestei particularităţi. În contextul mai larg al experimentării posibilităţii de a transla un mesaj din mediul ce-i este specific în limbaje străine, am tradus o hartă într-un limbaj sonor. Caracteristica ce mă şochează între cele aparţinând vizualului e cantitatea de informaţie ce poate fi transmisă în minimum de timp. Practic toată informaţia poate fi prezentă în canalul de comunicare încă de la debutul procesului, limita de viteză sunt eu, receptorul. Limbajele ce ţin de domeniul auditivului sunt în mod obişnuit mult mai dependente de axa temporală. Aducerea mesajului auditiv în simultaneitate, desprinderea lui de aparent necesara diacronie, e ceea ce am încercat, la modul extrem în cazul fotografiilor sonore – care practic se desfăşoară într-o unitate de timp specifică imaginii, subliniată în câteva dintre exemple prin utilizarea timpilor de expunere folosiţi în fotografie – şi îmbinând elementele diacronice cu cele sincronice în realizarea hărţii Gării de Nord. În cazul hărţii problema axei temporale e una destul de spinoasă şi spectaculoasă în acelaşi timp. Pe de o parte informaţiile specifice unei hărţi, cele ce o constituie ca atare (semnele ce trimit la categorii de realităţi din teren) nu iau în calcul factorul temporal. Din acest punct de vedere o hartă e prelungirea imaginii unui moment la infinit, e un moment îngheţat în timp. Pe de altă parte deseori pe background-ul acesta nemişcat apare elementul dinamic. Traseul omului care călătoreşte, cel al tornadelor, al fronturilor de aer, al curenţilor marini etc. Şi de aici paradoxul hărţii în raportarea ei la elementul temporal. Un cadru ce ignoră timpul este limita în care se desfăşoară fenomene specifice acestuia. În plan temporal harta face ceea ce rama realizează în plan spaţial. Opreşte „realitatea” şi o ţine în afară. Ilustraţie.4 Într-o singură direcţie Harta pentru a exista – ca orice generalizare – are nevoie de negarea individualului. Ceea ce contează e ceea ce este comun. Pe de altă parte pentru a se constitui, harta neagă timpul. Ceea ce contează este ceea ce aparent nu se schimbă. Abia odată constituit acest fundament, individualul şi odată cu el timpul îşi pot face intrarea în scenă. Ceea ce nu se schimbă în Gara de Nord sunt liniile ferate. Liniile ferate sunt paralele, între ele au peroane. Pe peroane sunt oameni. Ei nu ne interesează deocamdată pentru că se mişcă şi ceea ce mişcă în hartă vine doar pe urmă. Am făcut o hartă a patru peroane din Gara de Nord, pentru că noi eram patru. Pe lângă patru peroane treceau cinci linii ferate paralele : portativ şi harta celor cinci linii ferate şi patru peroane parcă o cunoşteam de undeva. Odată formată harta am notat pe ea fenomenele cele mai importante din Gara de Nord: apariţia culorii roşu, despărţirile şi oamenii care citesc ziare. Şi cu asta am sărit într-un limbaj vizual ce prin forţa întregii lui tradiţii se cere transpus în mediul auditiv. Şi am urmat tradiţia. Eseu II – continuare Harta Gării de Nord e o joacă pe această temă a simultaneităţii informaţiei, a traseului ce creează un plan secund al hărţii aparţinându-i însă fiind în acelaşi timp independent (mişcarea lui în timp nu influenţează background-ul – care ignoră această dimensiune) şi a convenţionalităţii semnului. Şi nu în ultimul rând un eseu asupra erorii. La o privire mai atentă se văd două tipuri de hartă în expoziţie. Pe de o parte o hartă a patru peroane şi cinci linii ferate din Gara de Nord (de fapt seria de hărţi a acestei realităţi), transpusă în mediu auditiv. E o existenţă exclusiv sonoră. Pe de altă parte, există o hartă de gradul doi, ce redevine vizuală, problematizând o dată în plus problema relaţiei vizual-auditiv. E harta titlurilor „melodiilor” ce pot fi auzite în puncte diverse ale încăperii. Doar că fiecare dintre sunetele ce compun aceste melodii e în sine o hartă. Ilustraţie.5 Fără titlu E fascinant că laşi urme. Până la urmă, a trăi e un fel de a picta prin mişcare. Pe o sumedenie de pânze în acelaşi timp. Atâtea pânze câte aparate de percepţie te receptează. Câte pânze, atâtea moduri de a-ţi înregistra urmele. A generaliza (a şterge diferenţele individuale în numele a ceea ce e comun) e eroarea ce face posibil actul lingvistic şi în ultimă instanţă gândirea. Copacul, nu există în natură. El e o generalizare, e un fapt de gândire, e un fapt de limbă, există doar în realitatea alternativă pe care creierele noastre o creează ca să o poată locui. El e totodată modul prin care creierele iau în posesie infinitatea de individualităţi pe care au îngrădit-o prin acest act de limbă. Generalizarea în forma ei extremă e hartă. Dincolo de asta îşi pierde sensul. Doar arta îşi permite poate să meargă mai departe, dar arta nu ne interesează aici. Negi ce e propriu indivizilor, iei ce e comun şi zici copac. Negi ce e propriu copacului, iei ce e comun şi zici plantă. Plantei îi zici verde, verdele îl vezi plantă. Verdele îl pui pe hartă. Să generalizezi mai departe nu mai are sens, şi doar sensul e scopul oricărei generalizări. Culmea generalizării e harta, culmea luării în posesie, până la urmă. Eseu III Un discurs foarte la modă şi, paradoxal, de foarte multă vreme la modă e cel despre necesitatea alegerii. Un număr imens de consideraţii filosofice, de povestiri moralizatoare, de imagini cu răspântii stau mărturie acestui topos. Şi dacă e vorba de răspântii şi drumuri ce o pornesc care încotro, atunci Gara se recomandă ca un exemplu excelent, iar imaginea ei poate chiar ca simbol al actului de a alege. Alegerea e cea care face posibilă eroarea, închipuirea celuilalt drum, cel care cu siguranţă ar fi fost mai bun – cel care ar fi fost corect. Am ales să alegem cât mai puţin, am lăsat în harta finală toate variantele ce au fost generate pe parcurs. Am pasat responsabilitatea de a greşi spectatorului. Traseul ce se desfăşoară pe hartă (pe harta de gradul doi – aşa cum i-am spus anterior) sunt chiar mişcările spectatorului. Se crează astfel un raport curios între realitate şi reprezentare, limita dintre ele fiind transgresată. Spectatorul în realitatea lui devine unul dintre elementele reprezentării, sau din cealaltă perspectivă, harta devine o realitate în sine ieşind din limitele semnului. Ilustraţie.6 Icoane A căuta coerenţa care să dea sensul, a căuta posibila citire, boala asta e inerţia unei epoci a lingvisticii (a cuvântului, în termeni mai mistici). Eseu IV În acelaşi sens al chestionării limbajelor şi traducerilor posibile îmi pun problema instituţiei numelui propriu. E printre cele mai ciudate. Printre cele mai răspândite şi mai larg acceptate. Şi bineînţeles, printre cele mai puţin chestionate. Funcţia numelui propriu e să desemneze o realitate particulară. El pare să-şi fi pierdut azi capacitatea de a se modifica odată cu realitatea la care se referă, pentru ca raportul nume-real să rămână cel dorit. În cazul oamenilor (în special) s-a dezvoltat o anomalie. În forma în care funcţionează el azi, numele propriu înseamnă la modul ideal asocierea unei imagini sonore şi a celei grafice corespondente cu o persoană pe întreaga durată a vieţii acesteia. Lucrurile nu au stat dintotdeauna aşa. În măsura în care numele poartă o responsabilitate în exprimarea relaţiilor sociale, modificarea acestora ar trebui să ducă şi la modificarea lui. Şi există numeroase exemple din trecutul mai mult sau mai puţin îndepărtat că lucrurile chiar aşa se şi petreceau: o schimbare majoră de statut social însemna un nume nou. Azi e o relaţie ciudată între numele scris şi semnul sonor. Deşi se presupune că sunt într-o strânsă conexiune ele nu funcţionează la fel. Semnul grafic face parte din sfera oficialului, el e neschimbat, împietrit, închide ochii la orice modificare a realităţii. Cu o excepţie majoră. Femeile în societăţile ce le permit/impun să preia numele bărbatului la căsătorie. În afară de asta, de când te naşti, până mori porţi acelaşi semn. La nivel semioficial, numele pare să păstreze ceva mai multe funcţii sociale. Celebrul „dr.” de pe uşile profesorilor şi „prof.” de pe uşile doctorilor, dar să nu uităm nici „ing.”-ul mai apreciat în epoci de mult trecute, stau mărturie în acest sens. Cât despre semnul sonor, el pare să se comporte aşa cum a făcut-o întotdeauna. Stabileşte relaţia socială a vorbitorului cu numele pe care îl pronunţă. Părinţii te cheamă cu un nume, altul decât cel cu care te cheamă colegii, altul decât cel cu care te cheamă superiorii, altul decât... Poate e un experiment interesant – să-ţi inventariezi numele pe care le-ai primit în încercarea de a trasa relaţiile sociale ce te definesc. Dar nu asta vreau să încerc aici. Mă interesează, în schimb, alte două aspecte legate de nume: posibila lui flexibilitate (în dorinţa păstrării echilibrului cu realitatea la care se referă) şi limbajul în care el se exprimă (limbile vorbite sau scrise, în mod clar, neepuizând acest domeniu al posibilelor limbaje). Altfel spus, banala conştientizare a faptului că fiecare nouă experienţă mă modifică, atrage după sine necesitatea tot atâtor noi nume ce să-mi marcheze devenirea. Iar lucrul prin care mă definesc este traseul, plecarea dinspre, urma invizibilă pe care o las în aer prin trecerea mea. (azi 13.03.2013) Mă numesc: nume „Raid în interiorul pietrelor, în structurile fixe.” Senzaţia de mişcare nu e decât raportul între vitezele diferite cu care toate lucrurile se mişcă. Pot să plec doar în măsura în care ceea ce mă înconjoară pleacă mult mai încet decât mine. Altfel, dacă totul ar izbucni din sine însuși, cu viteză egală și în același timp, nimeni nu ar băga de seamă nimic. Am fixat câteva sunete, le-am suprapus, am creat un mediu imobil (sau ca să fiu mai exact, a cărui mobilitate a fost redusă la extrem) ca să ne plimbăm în interiorul lui. La fel cum stabilitatea imaginii în fotografie sau în pictură se oferă ca spaţiu de explorat privirii mobile, fixarea sunetului se vrea un impuls spre dinamizarea “urechii”, a auzului, a faculăţii de a auzi şi asculta, o invitaţie la mişcare în interiorul structurii propuse. Latura diacronică a experienţei e dată tocmai de această dinamică a atenţiei receptorului, ce are posibilitatea de a se concentra asupra uneia sau alteia dintre calităţile spaţiului sonor pus la dispoziţie, descoperindu-l astfel în detaliile sale, într-un procedeu ce ar fi echivalent în spaţiul vizual contemplării unui tablou sau a unei fotografii. Fotografiile sonore au şi o altă latură, de data aceasta semantică. În măsura în care sunetele stau pentru un sens, suprapunerea lor se angajează în dinamica inter-textualităţii. Dincolo de realitatea fizică sonoră, ce se oferă spre a fi trăită, iată-ne în sfera discursului, a comunicării, în care nu ceea ce este, ci sensul la care realitatea fizică imediată trimite, vine să joace rolul primordial. Posibilitatea erorii (Linişte) e un eseu asupra ambiguităţii prezentului ca moment al deciziei, al perpetuei şi necesarei mutilări a posibilităţilor prin actul de a opta. Liniştea, pauza (non-acţiunea) e definită de limitele ei, ea există doar în contrast cu zgomotul ce o precede şi o succedă. E inocenţă în măsura în care e o lipsă, în linişte nu există încă eroarea (acţiunea), dar pentru ca liniştea să existe e necesar ca eroarea să-i pună capăt, să îi antemeargă şi să o urmeze. Moartea şi naşterea erorii se petrec în limitele liniştii. Pe de altă parte, ca întrerupere, ca interstiţiu, ca limită, liniştea modelează forma. Capătă astfel valenţe estetice în ciuda minus-valorii ei etice – ca spaţiu de germinare a erorii – sau tocmai datorită acesteia. Sigur, însă, liniştea nu există. Ea e o proiecţie. E imaginarea lipsei erorii. Posibilitatea erorii (Zgomot) sondează zona asurzitorului, a zgomotului ajuns la insuportabilitate, la limita dinspre linişte. Două dintre sunetele selectate nu au nevoie de explicaţii în acest sens. Doctor Atomic, opera lui John Adams îşi ia ca subiect procesul creării bombei atomice în Statele Unite, şi dramele personale ale personajelor principale angrenate în acest demers. Sunetul selectat vrea să funcţioneze semantic pe două planuri. Pe de o parte ca trimitere la opinia corectă a învingătorului. Cel ce câştigă decide limita între bine şi rău. E înspăimântător că opinia publică poate să condamne fără drept de apel acţiunile crude ale naziştilor sau comuniştilor, fiind în acelaşi timp extrem de înţelegătoare cu atrocităţile învingătorilor. Posibilitatea erorii? Pe de altă parte am ales în acest caz un sunet ce trimite la o reprezentare (un spectacol de operă) şi nu unul aparţinând realităţii imediate. E un semn de întrebare la adresa raportului între imagine şi real şi mai concret asupra condiţiilor pe care realul le impune imaginii. Realul propus de societatea americană permite propria reprezentare în context critic, permite imaginea negativă şi o conţine ca parte integrantă a sistemului. În cazul societăţii ceauşiste imaginea critică din interior nu poate exista, la fel cum ea nu există nici în structura condusă de Patriarhul Daniel. Sunt tipuri de totalitarism ce se definesc prin kitsch-ul utopiei societăţii perfecte (Kundera), sau altfel spus al im-posibilităţii erorii. [1]Nichita Stănescu, Piatra de lună. corectat. Teritoriu-Proprietate-Identitate Sunetul talăngii unei vaci, sunetele porților închise și deschise, ale ușilor și geamurilor, sunetele portierelor și portbagajelor, sunetele roților pe carosabil, mașinilor, sunetele claxoanelor, alarmelor, notificărilor și caselor de marcat, sunetul phoenului, al mașinii de spălat, centralei electrice și frigiderului, sunetul trazancțiilor POS reușite și sunetul neoanelor. Tu ((de ce) (nu))) vorbești ca mine? Ne gândim la toate cuvintele unei limbi adunate și amestecate, supuse unor permutări continue. Ne amintim de fabula borgesiană a maimuțelor și mașinilor de scris. Șansa + posibilități de computare rapidă vor (re)scrie în cele din urmă capodoperele trecute și viitoare ale umanității. Pe noi ne interesează toate celelalte rezultate ale procesului. Vacile lui Gunther Anders Sunet puternic romantizat, talanga unei vaci e în fapt un dispozitiv de control auditiv. Ciobănașul știe că vaca lui e în regulă, teritoriul e sigur, proprietatea e întreagă. Anders se întreabă cum, în aceste condiții, mai poate fi considerat sunetul acesta bucolic, liric și frumos, cum de ne provoacă plăcere? Cine vorbește de fapt? Sunt înconjurat de sunete emise de lucruri al căror atribut principal nu e cel auditiv, și mă simt în siguranță. Bâzâit, clipocit, sunet strident sau lin și continuu, zgomotul de fond sondează adânc ființa mea: într-un mod inconștient în majoritatea timpului, ca rețea structurală a sistemului meu referențial, al realității ambianței mele. EuEuEu Limbajul nu este un mijloc de reprezentare, ci de diferențiere. Limitele sunt trasate, granițele zidite: când nu te mai poți împrăștia pe orizontală, profiți de un PUZ deficitar și te tot înalți: ascultă cuvintele emise, îngrămădite, suprapuse, greutatea lor e tot mai mare, spațiul dintre tot mai mic, cu cât ajungi la un număr mai mare cu atât prețul e mai ridicat pe mp: nu se poate respira. Comunicarea nu e egalitaristă. Ne diferențiem vorbind, dominăm vorbind. Civilizație. Ordine, structură. Teritoriu-Proprietate-Identitate Exprimând diferenața stabilesc limite, trasez teritorii: cunoscut-necunoscut, eu-celălalt, alfabetizat-analfabet. Mă apăr. Mă pun la adăpost. E cald și bine. Ne place să fim părtași în putere, chiar și a altora, atât timp cât există posibilitatea să le luăm locul și să nu fim excluși, să devenim ceilalți. Proprietatea înseamnă cunoscut, domesticit, opusul ei fiind natura sălbatică, starea de absență a posibilității de-a avea în proprietate Două mențiuni: natura există doar prin cultură, natura e cultură, iar lumea e plină de hibrizi. Limbajul constituie diferență, dar nu e diferența dintre om și animal. Pungi anti-șoc Rămâneți în ordinea birocratică a limbajului și totul va fi în regulă, completați-vă / reinventați-vă Eul, viața și identitatea și totul va fi în regulă, nu există durere, nu există traumă, nu există contingențe. Oglinzi Peste tot sunt oglinzi, oriunde te-ai afla există o suprafață lucioasă care reflectă și care-ți spune ăsta ești tu, ești întreg, ești unul și ești al naibii de mișto (PS: ai grijă să rămâi așa!). Oglinzile reflectă, clădirile de sticlă reflectă, vopseaua de pe mașini reflectă, geamurile și vitrinele reflectă. Limbajul produce subiecți, nu invers. Ecranele televizoarelor, calculatoarelor, mobilelor reflectă, reflectă și frigiderul, geamul mașinii de spălat, toasterul din inox, reflectă gresia curată, podeaua și tacâmurile lustruite. Un regim al vizibilității se impune: oglinda nu reflectă adevărul, ci idealul / conceptul preformat marketat nouă și în care vrem cu disperare să intrăm. Ne vedem și suntem văzuți permanent, astfel că buletinul, carnetul de conducere, cardul bancar reflectă și ele cum reflectă Google+, Instagram, Facebook sau LinkedIn. Trebuie să spargi oglinda Îmi place sunetul claxoanelor tirurilor pe autostradă pentru că înseamnă că economia funcționează, că teritoriul prosperă, așa cum îmi place sunetul barelor de la metrou dimineața la ieșirea de la Pipera, când lumea merge la serviciu. limbajul ca diferenta, limita. limbajul ca ordine simbolica si structura birocratica. eseurile deteritorializeaza limbajul si alte medii si le reteritorializeaza in imbroglio-uri virusate, glitchuite, in care eroarea arma de rezistenta *Lista Oficială de Cuvinte realizată de Federația Română de Scrabble - http:// Căpușa lui Uexhull Hibrizii lui Latour Gheața lui Sorokin și Realul lui Lacan [exhibited in bucharest during the night of art galleries 2016 at nod makerspace] In aceasta luna de antrenament, care a trecut de la aparitia Newsletterului din Februarie, s-a pus accentul pe mai multe directii de antrenament. In primul rand s-a studiat Kihon, tehnici si combinatii care perfectioneaza pozitiile si deplasarile, treceri corecte dintr-o pozitie in alta si deplasari cu centrul de greutate la acelasi nivel. S-au mai studiat combinatii de tehnici care dezvolta concentrarea fortei si imbunatatirea vitezei de executie. Pe langa repetarea si imbunatatirea tehnicilor stiute, s-au invatat si explicat tehnici noi cum ar fi Juji Uke, Hantai si Kiri Kaeshi. De asemenea s-au studiat prizele pentru maini, punctele in care se poate exercita torsiune si presiune pe articulatii, precum si directiile si punctele pentru dezechilibrare. In cateva cuvinte se poate spune ca, in ultima luna de antrenament, s-a pus accentul preponderent pe Kihon. Pe langa acestea, s-a mai studiat Kata pe ateliere de studiu si individual. La capitolul “Elemente teoretice explicative” am discutat despre rapiditate, despre tehnicile de blocaj invizibile si de atac, despre importanta vitezei /timpului scurt de executie (care duce la imposibilitatea adversarului de a riposta), Din umbra lumii Tesi panza de aur fir Lumina lina Soarele canta Nelinistea apei De sub izvoare Picur peste zi Asterni in frunzele ei Culori intense RALUCA PARJOL le oamne d e t a o t Pentru isoarele din n si dom l Enryo clubu ti A l u M a L ni! despre cea mai grea arma de manuit - Mintea celuilalt. Aici am subliniat faptul ca trebuintele, dorintele si necesitatile adversarului sunt aliatii nostri. Am punctat pe scurt aceste tehnici de manipulare a adversarului, utilizand trebuintele, dorintele acestuia ca si arme S-a mai procedat la explicarea principiului apropierii de pamant, la pozitii si exersarea lor in virtutea acestui principiu. Un alt eveniment petrecut in aceasta perioada a fost examinarea neanuntata a doi dintre studentii Scolii noastre de Arte Martiale si trecerea acestora la un grad superior. Tin sa-i felicit si pe aceasta cale pentru hotararea si indarjirea de care au dat dovada. La fel tin sa laud si efortul depus pentru prelucrarea materialelor, armonizarea lor intr-o tinuta de inalta clasa si expunerea intrun Newsletter din ce in ce mai reusit, efort depus de Sempai Ioana Boldis. Multumesc in numele echipei. Sensei Adrian Numarul 2 KARATE SHOTOKAN DE LA ORIGINI PANA IN PREZENT Sensei Adrian Boldis Toata lumea stie ca fondatorul KARATE SHOTOKAN RYU este maestrul Gichin Funakoshi, dar putini sunt cei care cunosc cu adevarat istoria acestei Scoli. Maestrul Funakoshi este intr-adevar piesa de baza din acest Puzzle, dar inceputul a fost cu mult inainte de a se naste Funakoshi. Cercetatorii si istoricii care au studiat originea si dezvoltarea artelor martiale asiatice sunt de parere ca acestea au ajuns in China odata cu plecarea calugarului Bodidharma din India spre Nord. In China se cristalizeaza pe parcursul a catorva secole diferite forme de arte martiale cu sau fara arme, care migreaza apoi spre tarile invecinate unde se impletesc cu traditiile si cultura acestor popoare si rezulta stiluri de arte martiale bine definite si proprii fiecarei tari. In acest process de migrare a artelor martiale spre Est, ajung in insula Okinawa sub forma TO-DE in traducere Mana Chinezeasca. Asa au fost plantate in pamantul Okinawaian primele seminte de arte martiale care mai apoi ajung in Japonia sub forma KARATE SHOTOKAN. Este de interes pentru acest articol tocmai aceasta perioada de tranzitie intre momentul insertiei in cultura okinawaiana a artelor martiale sub forma de TO-DE, iesirea din acest spatiu si patrunderea in arhipelagul nipon sub forma de KARATE. Acest proces a durat mai mult de un secol si a angrenat patru generatii de maestrii. Acestia au fost in ordine cronologica: Kong Su Kung “KUSHANKU” , Peichin Takahara si Satsunuku “TODE” Sakugawa la sfarsit de secol XVIII, Sokon “BUSHI” Matsumura, Anko Azato si Yasutsune Itosu pe parcursul secolului XIX iar Gichin Funakoshi in prima jumatate a secolului XX. Prima figura marcanta, care si-a pus amprenta personala asupra ceea ce reprezinta Karate Shotokan azi, a fost Satsunuku “TODE” Sakugawa. Tanarul Sakugawa a fost acceptat ca dscipol de catre maestrul Peichin Takahara care facea parte din nobilimea de la Castelul Shuri. Sakugawa s-a antrenat timp de 6 ani cu maestrul Takahara in stilul TO-DE, in traducere Mana Chinezeasca care era versiunea okinawaiana a stilului Cocorul Alb Chuang Fa. Printr-o intamplare Sakugawa a ajuns sub aripa protectoare a demnitarului chinez Kong Su Kung care era expert in Chuang Fa. Sakugawa a fost acceptat ca si discipol si s -a antrenat cu maestrul Kong Su Kung inca 6 ani. In acest timp primul sau maestru a murit si in cinstea lui, Sakugawa a adaugat numelui sau particular TODE. De acum el ramane in istorie cu numele Satsunuku “ToDe” Sakugawa. Dupa aceasta pierdere tragica survenita in viata lui, Sakugawa se antreneaza si mai intens. Acesta creeaza un kata pe care il numeste KUSHANKU care e pronuntia okinawaiana a numelui actualului sau maestru Kong Su Kung. Acest kata este nucleul celor doua kata foarte importante din Shotokan: Kanku Dai si Kanku Sho. Pe parcursul vietii Sakugawa a tot perfectionat ceea ce a invatat de la predecesorii sai si in acelasi timp a introdus elemente noi cunostintelor primite. La varsta inaintata, Sakugawa a fost placut impresionat de hotararea si tenacitatea unui tanar de 14 ani pe nume Sokon Matsumura care avea ambitia de a ajunge cel mai bun luptator din Okinawa. Page 2 Numarul 2 Aceasta hotarare l-a determinat pe Sakugawa sa il ia ca discipol cu toate ca avea o varsta foarte inaintata. Matsumura era un tanar inteligent, foarte ambitios, creativ si fanatic in ceea ce priveste antrenamentul personal in artele martiale. Aceste calitati l-au facut cel mai mare luptator din Okinawa al vremurilor lui. Matsumura a fost Comandantul garnizoanei castelului Shuri timp de 50 de ani. A fost si garda personala si protectorul regelui timp de cateva decenii. Funakoshi spunea despre Matsumura ca “a fost Ministrul Afacerilor de Razboi, si seful pazei regelui King Sho Ko si orice problema o raporta direct regelui.” Aceasta pozitie era una foarte privilegiata, putina lume se putea apropia de rege. Ceea ce ne-a ramas important de la Matsumura si s-a transmis mai departe a fost principiul fortei care vine din Hara, precum si dezvoltarea unor tehnici de viteza, acesta prin experienta lui dandu-si seama ca forta de impact creste odata cu viteza de executie. La fel, Matsumura a fost creatorul kata Patssai, care a fost radacina Kata-urilor Bassai Dai si Bassai Sho din Shotokan. La mijlocul anilor 1800, Matsumura a calatorit de cateva ori in China la templul Shaolin aceste schimburi de experienta si-au pus amprenta asupra stilului sau de lupta. Pentru Matsumura arta martiala pe care a transmis-o mai departe este o creatie in care se reunesc invataturile primite de la maestrul sau si experienta acumulata in calatoriile sale in China si Japonia. Acestea au avut ca urmare creearea unor kata noi cum ar fi Naihanchi (Tekki), Seisan (Hangetsu) si Gojusiho, toate sintetizate intr-un stil nou numit Shorin Ryu. Pentru o viata dedicata artelor martiale a primit titlul de BUSHI. Acest moment a fost unul crucial in dezvoltarea scolii de arte martiale numita Shotokan. Daca liniaritatea se intrerupea in acel moment, dezvoltarea artei martiale se opera si murea odata cu moartea maestrului Sakugawa. Daca Matsumura a fost “Inventatorul”, Itosu este “Invatatorul”. O alta figura marcanta a istoriei Shotokan, este Yasutsune Itosu. Itosu a studiat cu Matsumura arte martiale de la 16 la 24 de ani. Aceasta a fost pregatirea de baza si instructia pentru postul de “bodyguard” al regelui. Dupa aceasta perioada Itosu a fost numit in functia de Secretar personal al regelui, o acoperire a adevaratului statut. A fost mana dreapta a lui Matsumura pentru urmatorii 30 de ani. O viata intreaga a perfectionat tehnicile invatate si le-a predat dicipolilor sai. Majoritatea din discipolii pe care i-a avut au devenit mai tarziu fondatori de Daca Funakoshi scoli de arte martiale renumite azi, dintre acestia amintesc: Kenwa Mabuni cu Shito Ryu, a fost “parintele” Choshin Chibana cu Kobayashi Ryu, Kanken Toyama cu Shudokan, Choki Motobu cu Motobu Shotokan, atunci Ryu si nu in ultimul rand Gichin Funakoshi cu Shotokan. cu siguranta ItoItosu a jucat un rol important in introducerea in scoli a artelor martiale ca si prosu a fost grama sportiva. De asemenea a dezvoltat o programa scolara de invatare a tehnicilor stilului “bunicul”. Shorin Ryu derivat din Shuri-Te. A inclus cele cinci kata Pinan (Heian) ca programa de inceput in studiu kata. Page 3 Newsletter Enryo O mare contributie a maestrului Itosu in dezvoltarea Karate-ului a fost Scrisoarea din 1908 adresata Ministerului Educatiei si Ministerului Armatei in care explica in zece puncte originea si avantajele Karate ului. Aceasta scrisoare a fost punctul de inceput in intentia de a populariza Karate-ul in Japonia. Acest deziderat s-a infaptuit dupa 14 ani in 1922 de catre discipolul sau Gichin Funakoshi. Dar nu ar fi putut fi infaptuit fara sprijinul total din partea lui Itosu si din partea fondatorului JUDO-ului, maestrul Jigoro Kano. Gichin Funakoshi s-a nascut in Shuri in anul 1868, anul Restauratiei Meiji. Dupa intrarea in scoala primara a devenit bun prieten cu baiatul maestrului Azato cu care era coleg de clasa. Azato era maestru in Kendo si Karate, devenind primul instructor de arte martiale al tanarului Funakoshi. Azato era prieten cu Itosu, acestia contribuind in egala masura la educarea spiritului de luptator a lui Funakoshi, precum si la acumularea de cunostinte si dobandirea de abilitati specifice Karate-ului. Azato era cunoscut ca un intelectual, un ganditor si un vizionar. Lui ii sunt caracteristice rationamente desprinse din Arta Razboiului cum ar fi: “Cunoaste-te pe tine insuti si cunoaste-ti dusmanul, acesta este secretul strategiei invingatoare.” Dupa ce Funakoshi ajunge in Japonia pune bazele unei miscari care avea ca obiective principale dezvoltarea si popularizarea Karate-ului. In anul 1930 infiinteaza asociatia numita Dai Nihon Karate Do Kenkyukai care mai apoi isi schimba numele in Dai Nihon Karate Do Shoto Kai. Denumirea de Shoto vine de la pseudonimul literar a lui Funakoshi, care inseamna “Valuri de Pin” . Aceasta asociatie este cunoscuta azi sub numele Shotokai si este o ramura a scolii Shotokan fondata de maestrul Shigeru Egami. Funakoshi a deschis primul Dojo de Shotokan in Tokyo in 1939. A dus o munca asidua pentru promovarea si popularizarea noii sale creatii, bazata pe noi principii, aducand Karate-ul la nivel de arta, adaugand la KARATE particula DO care semnifica faptul ca s-a trecut de la meseria Karate, la Calea si Filozofia Karate. Aceasta munca asidua s-a concretizat intr-o serie de demonstratii publice in universitati de prestigiu cum ar fi: Keio, Waseda, Shodai, Hosei, Gakushuin, Takushoku, si Chuo, aceste demonstratii avand ca si consecinta benefica deschiderea de noi cluburi de karate. A fost o perioada benefica pentru Shotokan, deoarece a fost o peroada in care miscarea Shotokan a capatat din ce in ce mai multi adepti si s-a extins si in alte orase din Japonia. S-a prefigurat incet un plan de extindere la nivel mondial a acestei scoli de arte martiale. Funakosi a avut multi discipoli care au urmat calea Shotokan, dar si altii care si-au pus amprenta personala asupra cunostintelor primite fondand scoli derivate de arte martiale. Dintre acestia amintesc: Masutatsu Oyama cu KyokushinKai, Shigeru Egami si Hironishi Motonobu cu ShotoKai si Hironori Ohtsuka cu Wado Ryu. In anul 1949, O-Sensei Funakoshi impreuna cu fiul sau Yoshitaka Gigo Funakoshi si trei discipoli apropiati - Isao Obata, Masatoshi Nakayama si Hidetaka Nishiyama, au fondat o asociatie numita Japan Karate Association, (Nihon Karate Kyokai) care a fost constituita pentru promovarea si popularizarea Karate Shotokan. Presedinte de onoare a acestei asociatii a fost ales maestrul Funakoshi in varsta de 80 de ani, presedinte fiind ales Masatoshi Nakayama. Aceasta a fost prima organizatie de acest fel, mai apoi dupa moartea lui Funakoshi s-a scindat in mai multe fractiuni, acesta fiind rezultatul luptei pentru putere. Karate-ul a ajuns o miscare de mare anvergura care are milioane de practicanti din toata lumea, acestia indiferent de federatia sau organizatia din care fac parte sunt reuniti sub aceleasi 5 principii morale sintetizate de Funakoshi sub numele de Dojo Kun. Page 4 Cauta perfectiunea caracterului! Fii credincios si loial! Dedica-te sincer! Respecta-i pe ceilalti! Nu folosi violenta! Numarul 2 AMIGURUMI Carmen Cristea Trebuie sa va fac o marturisire: am o pasiune veche care acum ma devoreaza chiar mai tare: îmi place foarte mult sa croşetez. Sunt multe feluri de a “croşeta”... Dar, o sa ma-ntrebaţi, şi pe buna dreptate “Ce legatura are karate-ul cu croşetatul?” Pai, are: fire nevazute leaga karate-ul de Japonia, apoi… dar s-o iau de la început. Se spune ca Japonia a fost creata de o sabie: zeii cei vechi i-au scufundat lama în ocean, iar cand au tras-o afara, patru picaturi perfecte s-au scurs înapoi şi-au devenit insulele Japoniei. Alţii spun ca Japonia a fost creata de o mana de oameni curajoşi, razboinici gata sa şi deă viăţă pentru ceeă ce păre ă fi devenit un cuvănt uităt: onoăre. Eu, daca ar trebui “sa croşetez” despre Japonia, primul gand ce-mi strabate mintea este acesta: “esenţele tari se ţin în sticluţe mici”: o ţara mica dar cu mulţi oameni, inimi mari în oameni marunţi de statura. Atunci cand popoarele lumii şi-au ales “bujutsu” din coşul cu bunataţi al Creatorului, japonezii şi-au ales numai şi numai “esenţe tari”; printre ele, calitaţile razboinicului din care s-au sculptat apoi spiritele samurailor. Aşa ca am putea crede ca japonezul e una cu razboiul, cu violenţa ori cruzimea. Nimic mai fals. “Cel ce lupta pentru victorie doar cu sabia, nu este un general bun” ne spune Sun Tzu. Şi daca nu-l gasiţi pe japonez desavarşindu-şi tehnica de lupta şi ascuţindu-şi armele, atunci îl veţi afla desavarşindu-şi cunoaşterea şi ascuţinduşi spiritul, luptănd pentru vreun ideăl, cultivand în jur armonia şi echilibrul, meditand la floarea de cireş, pentru ca vrea sa vibreze alaturi de întreg Universul. Aşa ca duce spre perfecţiune tot ce atinge: aşterne flori în tablouri vii de Ikebana, sculpteaza copaci pitici a la Bonsai, îşi exprima trairile profunde prin Caligrafie, modeleaza subţire şi matasoasa hartie în Origami, îndeplineste un ceremonial întreg pentru a sorbi în final cîteva înghiţituri de Ceai dintr-un bol puţin mai mare decît un degetar, arde Ceramica în ritualuri secrete, luptele sunt Arte Marţiale, scruteaza cu spiritul natura înconjuratoare şi în cuvinte puţine spune totul: Haiku, poemul unei respiraţii, un gest vital al unui samurai adevarat, … papuşi, gheişe, maşti şi kimonouri, kabuki, hina, yokozuna, ... arte si iar arte, ceremonii, ritualuri, într-un cuvant: perfecţiune. Totul este supus desăvarşirii, pana şi respiraţia… Page 5 Newsletter Enryo … esenţe tari în sticluţe mici… Nu vi se pare ciudat ca au trecut anii şi înca nu s-au prafuit? Japonezul ştie ca Spaţiul şi Timpul sunt doar dimensiuni intermediare… şi nu îşi face din acestea repere importante în viaţa… ştie ca Eternitatea le urmeaza, dar Spiritul e dincolo şi de ea, caci cuprinde şapte dimensiuni, şapte învelişuri la un loc. Pandeşte îndelung apariţia florii de cireş, un alt ritual tainuit şi puţin înţeles… floarea de cireş este însaşi viaţa noastra, iar japonezul o cauta pe cea perfecta. Şi ştie ca o “floare” perfecta se gaseşte rar… ca ar putea petrece o viaţa în cautarea ei, şi tot nu ar fi o viaţa risipita. Apoi, ştie ca orice “floare” moare într-o clipa, viaţa ei dureaza cît o respiraţie profunda, si-atunci, din toate aceste motive stie cu fiecare fibra a fiintei sale ca trebuie sa cunoasca viaţa în fiecare adiere, în fiecare ceaşca de ceai, în fiecare gest, în fiecare acţiune a sa, în fiecare viaţa, chiar şi în aceea pe care o curma în lupta… în orice lupta. Caci aceasta este Calea razboinicului, Bushi-do: viaţa în fiecare adiere. Arta nu este un lucru; este o cale. Aţi înţeles acum de ce îmi place mie “sa croşetez”: caut floarea perfectă. Şi, pentru cei că mine, japonezul a mai inventat o arta, AMIGURUMI: vietaţi croşetate umplute cu puf, parca venite direct din ţara lui Liliput. Aţi citit bine: croşetate. Copiii mici le au în jocul lor, “copiii mari” în colecţiile ori gandurile lor. Iată-le din nou, “esenţe tari în sticluţe mici”: iepuraşi, fluturaşi, albinuţe şi broscuţe, ursuleţi şi păsărele, pinguini şi maimuţele, măgăruşi şi purceluşi, gândăcei şi clopoţei, văcuţe şi peştişori, oiţe şi melcişori, şoricei şi pisicuţe, lei, pantere, ciupercuţe, girafe şi elefanţi, papagali, cocoşi şi moşi, căprioare, vrăjitoare, mămăruţe şi arici, zâne, bufniţe, pitici, dinozauri, balerine, măşti, gheişe ori sirene, puişori şi căţeluşi, şi tot felul de păpuşi… Imi fac iute inventarul: am tot ce trebuie, croşeta, sacul cu gheme colorate, cateva grămezi de puf, pasiune şi entuziasm, dorinţa şi voinţa, şi… ganduri muuulte de-mpletit. Dacă v-am starnit curiozitatea… ştiţi unde ma găsiţi: în curand vor înflori cireşii! Dicţionar: Bujutsu=virţuti marţiale Yokozuna =luptator sumo Kabuki= drama–dans in Japonia Hina = papusa Page 6 Numarul 2 Elemente ale simbolismului japonez DRAGONUL Irina tudorache In present, cuvantul dragon comporta doua dimensiuni, una reala si una fantastica. Dimensiunea reala face referire la diferite specii de animale (pesti, reptile), cum ar fi: dragonul de mare, pestele dragon, soparla dragon, dragonul de komodo… Cei mai multi dintre noi se gandesc la creatura mitologica descrisa ca un sarpe mare si puternic sau ca o reptila uriasa cu puteri magice si spirituale. Originea acestei creaturi fictive nu este clara, intrucat in mai toate culturile lumii exista un corespondent cu trasaturi fizice si incarcaturi simbolice similare. In Europa apare sub denumirea de zmey, zmiy, zmaj (dragon slavon), sarkanykîgyo, zomok (dragoni maghiari), knucker (dragoni scandinavici), zilant (dragoni tatari), balaur, zmeu (dragoni romanesti). In Africa si America apar Wyernul, Amphisbaena (dragoni africani), Quetzalcoatl, Boi-tata (dragoni mezoamericani), iar in cultura asiatica apare Long (dragon chinezesc), Ryu, Tatsu (dragoni japonezi), Yong, Yo, Kyo (dragoni coreeni). Dragonii difera de la cultura la cultura ca dimensiune, unii au aripi, un anumit numar de gheare/ picioare/ capete, pot scuipa foc/ apa, pot fi inzestrati cu darul vorbirii. Crestinismul se confrunta si el cu prezenta unor astfel de creaturi: dragonul ucis de Sf. Gheorghe, Leviatanul creatura apocaliptica ce apare in Biblie. In general in cultura europeana, dragonul este reprezentantul raului, este malefic si viclean, o imăgine ă ăpostăzei, ă trădării si ă perfidiei, dăr si ă furiei si invidiei. Eră ăsociăt si cu călămitătile năturăle, iăr multiplele căpete erău simbolul decădentei, opresiunii si chiăr ăl ereziei. In cultura asiatica acesta este vazut ca simbol al vietii, animal protector, aducator de noroc, dragonii sunt asociati cu intelepciunea si longevitatea, sunt mai inteligenti ca oamenii. De asemenea, ei personifica apa, fantanile, ploile si raurile si sunt reprezentanti ai mediului acvatic. Credintele chinezesti legate de aceasta creatura au fost transmise si altor culturi asiatice, inclusiv celei nipone. Astfel, si in mitologia japoneza, ca si in cea chineza, dragonul apare ca una dintre cele patru creaturi legendare ce protejeaza cele patru directii cosmice (Phoenixul-S, Dragonul-E, Testoasa-N, Tigrul-V). Dragonul este asociat cu primavara, cu culorile verde/ albastru, cu elementul pamant, este un semn masculin, simbol al puterii regale si care controleaza ploaia. Spre deosebire de dragonul chinezesc care are 4 gheare, respectiv 5 (dragonul imperial), cel japonez are 3 gheare. Chinezii sustin ca dragonul este originar din tara lor, iar in momentul in care a migrat, respectiv cand a ajuns in Japonia, si-a pierdut un deget. Japonezii, in schimb, sustin ca dragonul a migrat din tara lor spre alte tinuturi, moment in care i-au crescut alte degete. Miturile nipone explica nu numai originile divine ale japonezilor, ci si descendenta imparatilor din dragoni. Page 7 Numarul 2 Spre exemplu, Hikohohodami no mikoto, plecat in adancul marii pentru a recupera carligul pierdut al fratelui sau, ajunge sa se casatoreasca cu fiica cea mica a Regelui Dragon. Hikohohodami nu-si respecta promisiunea de a nu privi scena nasterii fiului sau, moment in care descopera ca sotia sa este un sarpe al marii. Dezonorata aceasta se retrage in adancul marii, lasandu-si fiul in grija surorii sale. Cand a crescut acesta s-a casatorit cu Tamayori-Hime, avand la randul lor un fiu. Acesta a fost recunoscut de legendele nipone ca Jimmu Tenno, primul Imparat al Japoniei. Un alt mit releva transformarea Regelui Dragon (zeul marii) in om pentru a cere ajutorul eroului Hidesato in infrangerea unui monstru. De asemenea, legenda femeii Kiyo, indragostita de un preot, spune ca aceasta se transforma intr-un dragon ce scuipa foc pentru a-l ucide pe preot, ca urmare a faptului ca acesta a renuntat la iubirea ei preferand sa-si onoreze legamantul sacerdotal. Nu toti dragonii din mitologia japoneza sunt reprezentanti ai binelui. Semizeul Susanoo salveaza pe a 8 -a fiica a unor batrani de Orochi- dragonul cu opt capete si opt cozi, descoperind in coada acestuia sabia Kusanagi, oferita ulterior Zeitei Amaterasu; legenda Dragonului Alb spune ca o data la 50 de ani acesta se transforma intr-o pasare cu penaj auriu, aducand cu sine foamete si epidemie; povesti despre dragoni si serpi ai marii care distrug vasele pescarilor plecati pe mare; legenda lui Benten care lupta cu un dragon ce devora copii, sfarsind prin a se casatori cu acesta. Dragonul este un element prezent nu numai in literatura japoneza, ci si in arta si in templele budiste. Altarele dragonilor inca mai pot fi admirate in cele mai multe regiuni din Orientul indepartat. De obicei, ele sunt pozitionate de-a lungul tarmurilor si malurilor raurilor, din cauza faptului ca majoritatea dragonilor orientali traiesc in adancuri. Insula Templului, din Japonia, a devenit faimoasa datorita pelerinilor care se opresc in aceste locuri pentru a medita si a se ruga la dragoni. Inainte de a patrunde in lacasurile de rugaciune pelerinii trebuie sa treaca printrun ritual de purificare, ce consta in spalarea mainilor si a gurii intr-o fantana aflata la intrare. Desi reprezinta o creatura mitologica, dragonul este adus la viata in cultura nipona in cadrul Festivalului Okunchi din Nagasaki, organizat în luna octombrie, prin care se celebreaza recolta din anul respectiv. Festivalul este renumit pentru dansurile cu dragoni, originare din China. Dragonul(reprezentant al ploii, furtunilor) este cel mai cunoscut motiv nipon, fiind asociat cu norocul si fiind de o importanta enorma in cultivarea orezului in Japonia. Din aceste simple ratiuni continua sa fie admirat si respectat in aceasta tara. Page 8 1.http://www.childrensmuseums.org/docs/DragonsInAsia.pdf 2.Mythical Monsters, Cryptozoology, Gould Charles from http://www.forgottenbooks.org/info/9781605064291 3.The Dragon in China and Japan, De Visser M.W. from http://fax.libs.uga.edu/GR830xD7xV8/1f/dragon_in_china_and_japan.pdf 4.http://ro.wikipedia.org/wiki/Dragon#Simbolism 5.http://www.mapsofworld.com/japan/japanese -dragon.html 6.http://www.sacred-texts.com/earth/mm/mm11.htm 7. Japanese Mythology A to Z, Roberts Jeremy http://www.enryo.ro/carti/Japanese%20mythology%20A%20to%20Z.pdf Numarul 2 sakura, spectacolul naturii Andreea Nedelescu Sakura, ciresul, este un simbol nipon de mare greutate in memoria poporului japonez. Unii autori il prezinta in literatura drept “yamato-damashii”, “spiritul japonez”. Vazut ca o balanta intre viata si moarte, acesta face o principala trimitere la faptul ca viata imprumuta din fragilitatea florii de cires, are o durata foarte scurta si se poate sfarsi in orice clipa. Aceasta viziune era impartasita de catre toti samuraii, constienti de natura trecatoare a vietii. Pentru ei viata nu reprezenta decat o iluzie, iar moartea nu capata mai multa importanta decat orice alta actiune cuprinsa in viata de zi cu zi. Floarea de cires se risipeste la prima adiere de vant, la primele semne ale naturii, lasand in urma un mare covor alb. In acelasi mod, samuraiul era intotdeauna pregatit sa-si dea viata pentru un ideal, facand un gest plin de demnitate si onoare. Astfel, covorul alb format de florile de cires este considerat un simbol al samurailor care si-au pierdut viata de-a lungul timpului. Termenul este insa unul polivalent si capata o multume de interpretari in literatura populara sau religie. Florii de cires i-au fost dedicate o multime de versuri, cele mai multe fiind metafore ale frumusetii, gingasiei, bucuriei, tristetii sau ale caracterului trecator al lucrurilor. Superioritatea florii de cires fata de restul florilor si a samuraiului fata de restul barbatilor se regaseste si in proverbele japoneze: “Dintre flori, floarea de cires, dintre barbati, samuraiul”. Sarbatoarea florii de cires Sarbatoarea florii de cires este semnalata inca din perioada Nara (710-784). Privind in trecut , se poate spune ca popularitatea sarbatoririi florii de cires s-a raspandit odata cu schimbarea conducatorilor Japoniei. Initial floarea de cires a putut fi admirata doar de cei din clasele privilegiate. Frumuseatea delicata a acesteia era sarbatorita alaturi de poeti si artisti la curtile regale. Se spune ca anul 1598 a fost marcant pentru raspandirea sarbatorii florii de cires, cand Toyotomi Hideyoshi a dat o mare petrecere –“Daigo no hanami”- langa Kyoto. Acest eveniment a avut ca invitati o multime de personalitati ale acelei epoci. Acelasi an avea sa marcheze moartea lui Hideyoshi, iar odata cu aceasta , disparitia unei intregi ere. Odata cu preluarea puterii de catre Shogunul Tokugawa, multe dintre obiceiurile de care se bucurau doar clasele privilegiate au fost extinse si larg raspandite in randul maselor. De la aceasta schimbare nu a facut exceptie nici sarbatoarea florii de cires. In prezent exista o multime de varietati de ciresi (400), care infloresc pentru cateva zile primavara. Japonezii sarbatoresc aceasta perioada prin hanami (privitul florilor de cires). Fie ca dau petreceri sub pomii infloriti, fie ca merg alaturi de familie si prieteni la picnic in timpul zilei, sau in timpul serii (yozakura), hanami este asimilat de fiecare persona ce se regaseste in cultura nipona si este celebrata atat prin efervescenta pe care milioanele de persoane prezente la sarbatoare o creeaza, cat si prin manifestari muzicale, opere literare si artistice. Perceptions of Ambiguous Reality – Life, Death and Beauty in Sakura, http://www.japanese-religions.jp/publications/assets/JR32_a_Awazuhara.pdf Introduction to Japanese culture, http://books.google.com/books?id=T2blg2Kw_zcC&pg=PA12&dq=hanami#v=onepage&q=hanami&f=false The Short, Happy Life of Cherry Blossom, http://english.ohmynews.com/articleview/article_view.asp?menu=c10400&no=225389&rel_no=1 Page 9 Numarul 2 “Shikishima no Yamato Gokoro wo Hito Towaba Asahi ni Niwore Yamazakura Bana” “Daca m-ai intreba care este spiritul adevaratului japonez, ti-as arata ciresul de munte in soarele diminetii” Norinaga Motoori Page Numarul 2 Perioada de inflorire a ciresilor difera in Japonia de la o zona la alta. Primele flori de cires se pot vedea in Okinawa, la sfarsitul lunii februarie, fiind urmate de orasele Tokyo, Kyoto si Osaka, unde primele flori isi fac aparitia la sfarsitul lunii martie si continuand cu orasele din nordul tarii, in care ciresii infloresc la jumatatea lunii aprilie. Perioada Festivalului Florii de Cires este stabilita in fiecare an in functie de predictiile realizate de Institutul Meteorologic Japonez, care apreciaza perioada in care vor ciresii vor inflori. Pentru anul 2011 spre exemplu, sezonul de deschidere este estimat sa inceapa in 26 martie in Tokyo si Osaka, in 29 martie in Nara, 4 aprilie in Kanazawa si in 30 aprilie in Hakodate. Chiar daca sarbatoarea este asociata astazi cu idea de petrecere, ea isi pastreaza profunzimea pentru japonezi: evaluarea propriei vieti si a conditiei efemere a acesteia. Pentru orice persoana din afara culturii nipone, floarea de cires este o sursa de delectare a privirii. Pentru orice persoana care a asimilat cultura nipona, floarea de cires este intruparea elementelor care creeaza cultura colectiva japoneza: noblete, onoare, demnitate. Si asta pentru ca niciun alt element din natura nu poate mentine intr-o mai mare masura legatura cu stramosii, valorile si esenta lor. Locuri ce ofera vederi spectaculoase in perioada Festivalului Festivalul Florilor de Cires favorizeaza si aparitia unor preparate culinare specifice. Dango, prajiturile care imprumuta din cromatica florilor de cires, sunt servite adeseori alaturi de sake la picnicurile ce au loc in aceasta perioada. Parcurile din Osaka ofera de asemenea un spectacol de culoare atat in timpul zilei, cat si in timpul noptii. Cele mai impunatoare dintre acestea gazduiesc aproximtiv 4000/5000 de ciresi si dau vizitatorilor posibilitatea de a se bucura in orice moment de frumusetea florilor de cires, datorita sistemului de iluminat bine pus la punct. Page 11 Dintre parcurile din Tokyo, parcul Ueno, cu un numar de 1000 de ciresi este favoritul locuitorilor din capitala. Pe langa faptul ca ofera o priveliste deosebita, este completat si de Muzeul National si Podul Shinobazu. Uneori, in perioda Festivalulului Florilor de Cires participantii lanseaza pe apa felinare de hartie colorata. Muntele Yoshinoyama se inscrie in topul locatiilor preferate atat de japonezi cat si de turistii veniti in perioada florilor de cires. Acesta este acoperit de aproximativ 30 000 de ciresi. Perioada in care florile se deschid incepe in primele zile ale lunii aprilie. Understanding Bushido, the samurai code of duty, loyalty, courage and honour, http://www.shockleyartclass.com/wp-content/ uploads/2009/03/47ronin.pdf The floral art of Japan.With Illustrations by Japanese Artists, http://books.google.ro/books?id=KdZ1hwmRDW4C&pg=PR2 -IA2&lpg=PR2Japan National Tourism Organization, http://en-web.jams.tv/jnto/blog/view/id-69802 Numarul 2 CARDIO ANDURANTA FORTA FLEXIBILITATE Metoda Tabata ALEXANDRU BRATU Metoda Tabata este rezultatul unui studiu condus de Dr. Izumi Tabata, de la Institutul National de Fitness si Sport din Tokyo, în 1996 si este unul din cele mai eficiente antrenamente pe intervale de intensitate inalta (H.I.I.T. – High Intensity Interval Training). Antrenamentul Tabata poate fi folosit cu o gama larga de exercitii fizice, fiind foarte versatil, dar prefer sa folosesc ca exemplu sprint-urile, care sunt cel mai bun mod de a pune masa musculara, de a arde grasimi si a mari rezistenta la efort. Intervalele Tabata sunt structurate astfel: 20 de secunde de sprint cu viteza maxima urmat de 10 secunde de repaus dupa care se repeta acest set de inca 7 ori pentru un total de 4 minute. Dr. Tabata a facut teste cu acest tip de antrenament pe subiecti antrenati (sportivi) si a ajuns la o concluzie remarcabila: capacitatea anaeroba a subiectilor sai a crescut cu 28%, alaturi de o crestere de 14% in capacitatea acestora de a consuma oxigen (VO2Max). Autorul studiului sustine ca in aceste 4 minute, cu acest tip de antrenament, se pot obtine rezultate similare cu cele ale unui antrenament cardio cu o durata de 45 de minute. Ziua Sfantului Patrick Sfantul Patrick, patronul Irlandei, este una dintre figurile cele mai cunoscute din istoria religioasa crestina. In data de 17 martie, sarbatoarea irlandeza Ziua Sfantului Patrick se celebreaza si in anumite zone din Japonia. La M Ralu ca 08 M Parjol Ioan artie aF 15 M arcas artie Page 12 Sarba to lunii ritilor marti e ulti Ani ! Numarul 2 Kyoto (II) PAVILIONUL DE AUR Cand vine vorba despre Japonia, primele imagini ale occidentalului sunt reprezentate de samurai, gheise si shoguni. Toate acestea sunt strans legate de cultura orasului Kyoto, care a fost capitala imperiala a Japoniei, timp de cateva sute de ani. Kyoto este aflat in sudul insulei Honshu, langa Osaka. Kyoto este amplasat intrun bazin cu inclinare graduala, inconjurat de munti din trei parti, cu deschidere sudica spre campia Nara, intre raurile Katsu-gawa in vest si Kamo-gawa in este si muntii Kitayama. Orasul Kyoto are un dialect aparte (kyo kotoba), cu o istorie lunga, reflectata in rafinata cultura a acestui oras, capitala a Japoniei pentru mai mult de o mie de ani (794-1868). Astfel, sunetul unor cuvinte folosite de locuitorii Kyoto-ului de azi au o muzicalitate aparte fata de japoneza standard, fapt datorat atat pozitiei geografice a orasului, noilor influente din lumea contemporana, cat si relatiei dintre oameni si limba japoneza. Kyoto este cel de -al cincilea oras ca marime din Japonia, avand o populatie de un milion si jumatate de locuitori. Timp de aproape 1.1oo de ani, din anul 794 pana in 1868, Kyoto a fost sediul imparatului si astfel capitala. Frecvent distruse de cutremure, inundatii, incendii si razboaie de-a lungul secolelor, cladirile din Kyoto au fost mutate, marite si reconstruite, iar acum reprezinta un mozaic al perioadelor istorice. Unele cladiri dateaza dinaintea anului 1600, iar multe temple si altare reproduc cu fidelitate stilurile originale (in cazul celor reconstruite sau restaurate) . Cladirea pavilionului se ridica pe trei nivele, fiecare nivel avand un alt stil de arhitectura. Astfel, primul nivel are elemente de resedinta aristocratica, ce de-al doilea nivel are caracterul locuintei unui razboinic, iar cel de-al treilea nivel este un templu zen. Constructia denota eclectismul filozofic, daca nu al epocii, in orice caz al celui ce a luat initiativa realizarii acestui pavilion. Adept entuziast al preotului Soseki apartinand cultului zen, Yoshimitsu hotarase ca la moartea sa, constructiile ce constituie complexul acesta sa devina un templu cu Soseki ca abate. Pavilionul de Aur a fost pastrat intact de-a lungul secolelor pana in anul 1950, cand un preot tanar, gelos pe frumuseta lui, i-a dat foc. A fost reconstruit in 1954, iar in 1987 a fost si poleit cu foita de aur, asa incat in prezent poate fi admirat in splendoarea lui de odinioara. KINKAKUJI PAVILIONUL DE AUR DIN KYOTO La nord-vestul orasului Kyoto, in districtul Kitayama, se afla Kinkakuji (a carui denumire propriuzisa este de fapt Rokuonji), templul unde se afla vestitul Pavilion de Aur. Acest pavilion a fost cladit din vointa celui de-al treilea shogun din familia Muromachi, numit Ashikaga Yoshimitsu (1358- 1408). Acesta a renuntat la sarcinile sale oficiale (dar nu si la putere) in favoarea fiului sau in 1397 si la varsta de 37 de ani a devenit preot. Templul acesta era locul sau de retragere din lume. Initial, aici avusese el vila sa la munte. In incinta zonei templului, la malul unui lac, a fost cladit un pavilion din lemn incoronat cu o pasare Fenix din bronz si poleit cu foita de aur, lucru care i-a adus numele de Pavilionul de Aur. Page 13 Ghid complet. Japonia (2002). Ed. Aquila ’93: Oradea. http://www.a1.ro/family-time/travel/kyoto-orasul-artelor- frumoase-115680.html Curierulromanesc.net/CR013/CR01328.pdf Ioana boldis Numarul 2 Recenzie carte templul de aur, Yukio Mishima Romanul “Templul de aur” are ca punct de plecare un incident din realitate: in 1950, spre stupoarea si dezamagirea iubitorilor de arta traditionala japoneza, templul Kinkakuji din Kyoto a ars pana-n temelii in urma incendierii de catre un preot tanar ce se decisese pentru o moarte spectaculoasa - sa dispara impreuna cu Templul. In “Templul de aur”, Mishima descrie viata unui tanar care traieste o experienta ciudata dar fascinanta, cu puternice conotatii culturale si religioase. Interesul tanarului (si mai tarziu obsesia) pentru Templul de aur incepe o data cu descrierile tatalui sau, care preot fiind surprinde o imagine idealizata a Templului: “nu exista pe lume nimic mai frumos, rima si ideogramele ce-i reprezentau numele si muzicalitatea fiecarui cuvant confereau Templului de Aur o valoare aproape ireala ce mi se Templul de aur intipari in minte”. Yukio Mishima Personajul central al romanului are o viata sociala restransa, legaturile cu luEditura HUMANITAS, mea exterioara sunt reduse la minim fiind de cele mai multe ori conflictuale, frustrante, Anul aparitiei: 2000 asociate cu emotii negative. Balbait, timid, inadaptat, marcat de sentimente de inferioritate – nemultumire fata de propriul corp, fata de propriile performante – tanarul se retrage intr-o lume interioara, o lume pe care templul o acapareaza treptat devenind aproape o prezenta divina, nu un simbol/lacas al acesteia. Dupa moartea tatalui sau, fascinatia tanarului pentru templu se accentueaza, iar dorinta de a trai aproape de templu devine obsedanta, chiar halucinanta uneori. Evenimentele de viata ale tanarului sunt putine, de cele mai multe ori umbrite de ganduri si intrebari. Intrarea in radul preotimii sau prietenia cu un baiat de varsta apropiata (atins de un handicap fizic, acesta din urma este un fel de alter ego al personajului, el trezeste in mintea personajului sentimente contradictorii) nu reusesc sa schimbe obsesiile acestuia fata de templu. Templul substituie oarecum legaturile sociale, deoarece personajul este permanent nemultumit de oameni (de colegi, de profesori, de mama sa si chiar de staret). Obsesia fata de Templul de Aur se schimba, se reinnoieste, este incurajata si contrazisa permanent, timp in care trairile personajului raman insa la fel de intense. Fundalul romanului il constituie yin si yang, trairile personajului au deseori repere contradictorii frumos - urat, viata - moarte, bine - rau, dar tema centrala e focul, atat in lumea interioara a personajului cat si in cea exterioara, tigara aprinsa in partea finala a romanului e aproape o concluzie acestuia. Ioana Boldis YUKIO MISHIMA De trei ori nominalizat la Premiul Nobel pentru literatură, prozatorul, poetul şi dramaturgul YUKIO MISHIMA este unul dintre scriitorii japonezi emblematici ai secolului trecut. Kimitake Hiraoka, pe numele său adevărat, s-a născut în 1925 la Tokyo într-o familie de samurai şi începe să scrie încă de la vârsta de doisprezece ani. La şaisprezece debutează în prestigioasa revistă literară Bungei-Bunka. Pentru a-şi ascunde identitatea faţă de tatăl său, adept al unei educaţii stricte, în conformitate cu cerinţele tradiţiei, adoptă pseudonimul Yukio Mishima. Page 14 În 1943 se înscrie la Facultatea de Drept a Universităţii Imperiale din Tokyo. Cinci ani mai târziu îi apare primul roman, Confesiunile unei măşti care îl propulsează în rândul celor mai cunoscuţi scriitori ai noii generaţii. Mishima începe astfel o carieră literară fulminantă, publicând constant romane, printre care se numără: Tumultul valurilor, Templul de aur, După banchet, Soare şi oţel. Autor prodigios, a scris numeroase povestiri şi treizeci şi trei de piese de teatru. Întreaga viaţă a lui Mishima a fost marcată de preocuparea obsesivă pentru codul onoarei samurailor. Aceasta îl va împinge pe 25 noiembrie 1970, la gestul sinuciderii rituale prin seppuku. (http://www.humanitas.ro/yukio-mishima) Numarul 2 47 de ronini pop ilie florin Povestea adevărată a celor 47 de ronini (samurai fără stăpân) este una din cele mai cunoscute istorii despre samurai. În 1701 Shogunul Tokugawa Tsunayoshi trăia şi conducea din Edo, în timp ce împăratul, care avea putere mai mică, stătea în Kyoto. Povestea celor 47 de ronini a fost ilustrată în romane, piese de teatru (kabuki, bunraku), filme şi televiziune. În 2012 va apărea un nou film „47 Ronin” cu Keanu Reeves. Pentru ă-i ărătă respect împărătului, Tsunăyoshi îi trimiteă dăruri prin intermediul unor dăimyo (lorzi teritoriăli). Dăimyo Asăno Tăkuminokămi si Munehăre Dăte ău fost ălesi pentru ăceăstă misiune. Deoărece erău tineri si neexperimentăti ău fost chemăti de Shogun să fie pregătiti de către Kiră-Kozukenosuke cu privire lă etichetă cerută. Kiră eră un birocrăt căre ăbiă eră în stăre să-si tină kătănă. Kiră ă fost foărte supărăt pentru că dăimyo Asăno nu i-ă ărătăt respectul cuvenit si de ăceeă îl insultă si umileă în public. După două luni Asăno nu ă măi rezistăt lă ăcest trătăment si ă încercăt să-l omoăre cu săbiă. Kiră ă fost rănit si ă scăpăt fugind prin pălăt, fiind ăpărăt de ăsistentii lui. Deoărece eră interzisă folosireă săbiei în pălăt i s-ă cerut lă Asăno să-si făcă seppuku. Kiră ă fost lăsăt nepedepsit în ciudă obiceiului de ă fi pedepsite ămbele părti. Aceăstă i-ă înfuriăt pe cei 321 sămurăi ă lui Asăno, deveniti ronini. Timp de 2 ăni o părte din ei l-ău căutăt pe Kiră pentru ă se răzbună. 47 de ronini în frunte cu Oishi Kurănosuke l-ău ătăcăt pe ăcestă lă el ăcăsă în tipul unei ceremonii ă ceăiului. Cei 47 ronini ău omorăt cele 61 de gărzi si pe Kiră, fără să moără în luptă nici unul din ei. Cei 47 de ronini s-ău dus ăpoi lă mormăntul lui Asăno lă Templul Sengăkuji. Oishi ă trimis 2 din ronini pentru ă ănuntă făptă lor si ă ăsteptă ordine de lă Shogun. Shogunul Tsunăyoshi ă fost impresionăt de loiălităteă roninilor si ă ăvut de luăt o decizie greă privind soărtă lor. După 47 zile de deliberăre ă hotărăt că 46 din ei să-si făcă seppuku, fiind lăsăt în viătă cel măi tănăr dintre ei. În fiecare an mii de japonezi vizitează templul Sengakuji unde sunt înmormântaţi pentru a aduce un omagiu onoarei şi loialităţii celor 47 de ronini şi dedicării lor Codului Bushido. Page 15 Numarul 2 Cuprins Newsletter Enryo Luna Martie Sensei Adrian Boldis Raluca Parjol Luna martie la antrenament pe scurt Haiku Karate Shotokan De la Origini pana in Prezent Amigurumi Elemente ale simbolismului japonez Dragonul Sakura, spectacolul naturii Metoda Tabata LA MULTI ANI pentru sarbatoritii lunii Martie Recenzie carte Templul de aur Kyoto (II) Pavilionul de aur Haiku 47 de ronini Pag. 1 Pag.1 Pag.2 Echipa Sensei Adrian Boldis (coordonator) Andreea Nedelescu Alexandru Bratu Alex Patiu Arpad Kelemen Carmen Cristea Calin Graur Florin Pop Ioana Boldis Ionut Lazar Irina Tudorache Ligia Pop Oana Ilovan Nir Hodorov Raluca Urs Sergiu Dobozi Tarcis Ghisa Teodora Onutz Sensei Adrian Boldis Carmen Cristea Irina Tudorache Pag.5 Pag.7 Andreea Nedelescu Alexandru Bratu Echipa Enryo Pag.9 Pag.12 Pag.12 Ioana Boldis Ioana Boldis Raluca Parjol Florin Pop Pag.13 Pag.14 Pag.6 Pag.15 Page 16 VA ASTEPTAM CU SUGESTII SI MATERIALE PENTRU LUNA APRILIE. MULTUMIM CELOR CARE S-AU IMPLICAT DEJA. SUCCES CELOR CARE DORESC SA PARTICIPE IN VIITOR! Echipa Enryo *Despartirile in silabe sunt realizate automat de programul folosit la realizarea materialului, in functie de spatiul alocat si nu de regulile gramaticale acceptate. 